Dostál, Ondrej, poslanec NR SR (2020-04-01):
... s ktorými, s ktorými teda, ktoré dávajú ľudia, ktorí sú zamestnanci, a nedávajú si samostatne daňové priznanie, ale teda poukazujú 2 % alebo 3 % prostredníctvom samostatných vyhlásení, ktoré v štandardnej forme dávajú do tridsiateho, 
30. apríla, aj to je tam ošetrené a ešte, ešte ako plus je tam daná možnosť, že prostriedky získané z asignácie z roku 2018 je možné použiť na zmiernenie negatívnych následkov pandémie počas obdobia pandémie, čo tiež hodnotím pozitívne a ako užitočnú vec. Tie veci, ktoré by sa podľa môjho názoru na tom, na tej úprave dali vylepšiť, sa týkajú jednak, jednak už teraz spomínaného poukazovania alebo teda využitia prostriedkov z asignácie 2 % na riešenie negatívnych následkov pandémie. V návrhu zákona je to obmedzené iba na obdobie pandémie, pričom tie negatívne následky pandémie budú pretrvávať určite ešte niekoľko mesiacov ďalej. Takže si myslím, že ak štát prostredníctvom zákona uzná, že prostriedky z 2 % je možné použiť na zmierňovanie negatívnych následkov pandémie, tak by sme to nemali obmedzovať iba na obdobie pandémie, ale umožniť použiť ich aj v dlhšom období, povedzme počas celého roka 2020. Ďalšia vec, ktorá by sa podľa mňa v súvislosti s asignáciou mohla riešiť a mala vyriešiť, je skutočnosť, že prijímatelia 2 % sú povinní použiť tieto prostriedky do konca nasledujúceho kalendárneho roka. Čiže z daní, ktoré sa týkali roka 2018 a ktoré boli zaplatené v roku 2019, resp. poukázané prijímateľom a príslušným mimovládnym organizáciám v roku 2019, tak tie sú povinné mimovládne organizácie minúť do konca roka 2020. Za štandardných pomerov je to úplne v poriadku, ale teraz nie sme v štandardných pomeroch. Teraz v stave zmrazenia sú nielen obchody, ale aj organizácie a ich aktivity, čiže je možné, že veľkú časť roka 2020 nebudú môcť organizácie, ktoré sú financované aj cez asignáciu 2 %, realizovať svoje aktivity a tým pádom možno niektoré z nich nedokážu minúť tie prostriedky, ktoré mali poukázané z 2 %. V takomto prípade to nebude z ich vlastnej viny, že by niečo zmeškali, ale jednoducho, keď veľkú časť roka niekoľko mesiacov, možno väčšinu roka nebudú môcť realizovať aktivity, ktoré sú financovateľné z 2 %, tak to bude zapríčinené tou situáciou, nie ich vlastnou vinou. Čiže myslím, že by sme mali uvažovať o predĺžení tej lehoty, keď môžu organizácie a prijímatelia 2 % podielu zo zaplatenej dane použiť, použiť tieto prostriedky a predĺžiť to, aby to nekončilo koncom tohto kalendárneho roka. Mohli by sme uvažovať povedzme o tom, že by bolo ich možné použiť aj v nasledujúcom kalendárnom roku. A posledná vec, ktorá sa týka asignácie, je viac-menej technická, ale ide o lehotu na zverejňovanie špecifikácie použitia prijatého podielu zaplatenej dane v Obchodnom vestníku, ktorá uplynie koncom, koncom mája a aj keď sa teda podáva do vestníka elektronicky a ide teda tam o vykázanie, vykázanie minutia prostriedkov v predchádzajúcom, v predchádzajúcom kalendárnom roku, takže niektoré organizácie to nepochybne dokážu urobiť aj úplne, úplne na diaľku. Ale teda je predpoklad, že sú s tým späté nejaké administratívne úkony, ktoré môžu pre organizácie, ktoré majú túto povinnosť, predstavovať, predstavovať technický problém a v súvislosti s tým, že v množstve iných zákonov, ktoré schvaľujeme, ktoré sme už schválili a ktoré budeme schvaľovať, sa rôznorodé lehoty pre splnenie rôznorodých povinností či už fyzických osôb alebo právnických osôb posúvajú až na čas po skončení krízovej situácie. Tak si myslím, že sa treba zamyslieť aj nad tým, či aj splnenie tejto povinnosti by sa lehota nemala, nemala posunúť až na čas po skončení toho krízového obdobia. Ďakujem.